विराट कोहली को आईसीसी ने सर गारफील्‍ड सोबर्स ट्रॉफी से भी नवाजा है। पुरस्कार पाकर खुश कोहली ने कहा, “आईसीसी के साल के सर्वश्रेष्ठ खिलाड़ी बनकर सर गारफील्ड सोबर्स ट्रॉफी जीतना और आईसीसी में वनडे के सर्वश्रेष्ठ खिलाड़ी की उपलब्धि हासिल करना काफी मायने रखता है।” कोहली ने कहा, “मैंने वनडे के सर्वश्रेष्ठ खिलाड़ी का पुरस्कार 2012 में जीता था, लेकिन सर गारफील्ड सोबर्स ट्रॉफी पाने का सौभाग्य पहली बार हासिल हुआ है। मेरे लिए यह बड़े सम्मान की बात है।” कोहली ने 2017 में 77.80 के औसत से 2203 टेस्‍ट रन बनाए, इस दौरान उन्‍होंने 8 शतक लगाए। वहीं वनडे में उनका औसत 82.63 का रहा और इस फॉरमेट में उन्‍होंने 7 शतक लगाए। वहीं टी20 में 153 के स्‍ट्राइक रेट से कोहली ने 299 रन बनाए हैं।